armvectores/hy_wikipedia_2023 huggingface dataset:
Քյոքլուղ

Քյոքլուղ, գյուղ Օսմանյան կայսրությունում, Տրապիզոնի վիլայեթի Ունիեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Պրոնոզովկա (գյուղ, Գլոբինոյի շրջան)

Պրոնոզովկա (ուկրաիներեն՝ Пронозівка), գյուղ Ուկրաինայի Պոլտավայի մարզի Գլոբինոյի շրջանում։ Բնակավայրը նախկինում նաև անվանվել է Վելիկիյ Ուզվիզ։ Հիմնադրվել է 17-րդ դարում։
2001 թվականի տվյալներով Պրոնոզովկա գյուղում բնակվում էր 854 մարդ։ Բնակավայրը զբաղեցնում է 2936 կմ² տարածք։ Բնակչության խտությունը կազմում էր 290,87 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնիկա Ռեյմունդ

Մոնիկա Ռեյմունդ (անգլ.՝ Monica Raymund, հուլիսի 26, 1986(1986-07-26), Սենթ Պետերսբուրգ, Փինելաս շրջան, Ֆլորիդա, ԱՄՆ), ամերիկացի դերասանուհի։ Հայտնի է «Խաբիր ինձ» սերիալում խաղացած Ռի Թորեսի և «Չիկագոյի հրշեջները» սերիալում՝ Գաբրիելա Դոսունի դերով։


== Կենսագրություն ==
Մոնիկա Ռեյմունդը ծնվել է 1986 թվականի հուլիսի 26-ին Սենտ-Պիտերսբերգում՝ Ֆլորիդա, ԱՄՆ։ Մոնիկայի հայրը՝ Սթիվ Ռեյմոնդը, կալիֆորնիացի էր հրեական ընտանիքից, «Tech Data Corp»-ի վարչության նախագահը և նախկին գլխավոր տնօրենը,  համակարգչային մասերի և ծրագրերի դիստրիբյուտոր, մայրը` Սոնյան, ներգաղթյալ էր Դոմինիկյան Հանրապետությունից,  «Soulful Arts Dance Academy» պարային ակադեմիայի կամավորական և համահիմնադիր։ Մոնիկան ունի մեկ եղբայր՝ Ուիլը։
Դպրոցում Մոնիկան մասնակցում էր «Broadway Theater Project in Tampa» նախագծին և Ուինստոն-Սալեմում Հյուսիսային Կարոլինայի արվեստի դպրոցի բեմականացումներին։ Մոնիկան ավարտել է Սանտ-Պիտերսբերգի (Ֆլորիդա) Shorecrest Preparatory School-ը, ինչից հետո նրա ընտանիքը տեղափոխվել է Նյու-Յորք, որտեղ Ռեյմունդը ուսումը շարունակել է Ջուլիարի դպրոցում, ուր արժանացել է «John Houseman Award» մրցանակին՝ ԱՄՆ-ի երիտասարդ դերասանների զարգացման գործում ներդրման համար։ Առաջին անգամ ոչ մեծ դերով էկրանին է հայտնվել «Օրենք և կարգ։ Հատուկ ստորաբաժանում» սերիալում։


== Անձնական կյանք ==
2011 թվականի հունիսի 11-ին ամուսնացել է գրող Նիլ Պատրիկ Ստյուարտի հետ։ Զույգը բաժանվել է 2013 թվականի սկզբին, իսկ 2014-ին ամուսնալուծվել է։
2014 թվականի փետրվարի 10-ին թվիթթերի օգնությամբ խոստովանել է իր բիսեքսուալ լինելու մասին ։ 2015 թվականի սեպտեմբերի 16-ին Մոնիկան հայտարարել է, որ հանդիպում է Թարա Սիգալի հետ։


== Ֆիլմագրություն ==


== Ծանոթագրություններ ==
Սոնկովսկի շրջան

Սոնկովսկի շրջան (ռուս.՝ Сонковский район), մունիցիպալ շրջան Ռուսաստանի Դաշնության Տվերի մարզում։
Ստեղծվել է 1929 թվականին։ Վարչական կենտրոնը՝ Սոնկովո։


== Աշխարհագրություն ==
Շրջանի տարածքի մակերեսը կազմում է 970 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 8875 մարդ։ Բնակչության խտությունը կազմում էր 9,15 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տանխոյ

Տանխոյ (ռուս.՝ Танхой), քաղաքատիպ ավան Ռուսաստանի Բուրյաթիա հանրապետության Կաբանսկի շրջանի կազմում։
Բնակչությունը 2010 թվականին գրանցված տվյալներով կազմում էր 1090 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալինովկա (գյուղ, Լիտինկայի շրջան)

Անվան այլ կիրառումների համար տե՛ս՝ ՄալինովկաՄալինովկա (ուկրաիներեն՝ Малинівка), գյուղ Ուկրաինայի Վիննիցայի մարզի Լիտինկայի շրջանում։ Հիմնադրվել է 1961 թվականին։
2001 թվականի տվյալներով Մալինովկա գյուղում բնակվում էր 707 մարդ։ Բնակավայրը զբաղեցնում է 0,23 կմ² տարածք։ Բնակչության խտությունը կազմում էր 3073,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոտյուգա

Լոտյուգա (ռուս.՝ Лотьюга), գետ Ռուսաստանում, հոսում Արխանգելսկի մարզում։ Գետաբերանը տեղակայված է Մեզեն գետի ձախ ափին՝ 437 կմ հեռավորության վրա։ Գետի երկարությունը 28 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000044527
Հիդրոլոգիական ուսումնասիրությունների կոդը - 103004452
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(4633) Մարինբիչա

(4633) Մարինբիչա (անգլ.՝ Marinbica), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 14-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,183115 ա. մ., առավելագույնը մոտենում է 2,6634 ա. մ. հեռավորության վրա և հեռանում 3,7029 ա. մ.։ Արեգակի շուրջ մեկ ամբողջական պտույտ է կատարում 2074,33 երկրային օրվա ընթացքում, իր ուղեծրով շարժվելով միջինում 0,17355 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4633) Մարինբիչա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իգոր Դյակոնով (դիվանագետ)

Իգոր Դյակոնով (ռուս.՝ И́горь Дми́триевич Дья́конов, նոյեմբերի 7, 1950(1950-11-07), Բուենոս Այրես, Արգենտինա - նոյեմբերի 11, 2005(2005-11-11), Մոսկվա, Ռուսաստան), ռուս դիվանագետ, առաջին դասի արտակարգ և լիազոր դեսպանորդ։


== Կենսագրություն ==
1972 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1972 թվականից զբաղվել է դիվանագիտական գործունեությամբ։ Տիրապետում է իսպաներենին, պորտուգալերենին և անգլերենին։

1972-1974 թվականներ՝ Գվինեայի Հանրապետությունում եղել է ԽՍՀՄ դեսպանության վերահսկիչ ռեֆերենտ։
1974-1976 թվականներին եղել է Գվինեայի Հանրապետության ԽՍՀՄ դեսպանության ատտաշե։
1976 թվականից մինչև 1978 թվականը եղել է ԽՍՀՄ արտաքին գործերի նախարարության Աֆրիկական երրրոդ բաժանմունքի ատտաշե։
1978 թվականից մինչև 1981 թվականը եղել է ԽՍՀՄ արտաքին գործերի նախարարության Աֆրիկական երրրոդ բաժանմունքի երրորդ քարտուղար։
1981-1986 թվականներին Սան Տոմե և Պրինսիպիի Հանրապետությունում եղել է ԽՍՀՄ դեսպանության երկրորդ քարտուղար։
1986 թվականից մինչև 1987 թվականը եղել է ԽՍՀՄ արտաքին գործերի նախարարության Աֆրիկական երրրոդ բաժանմունքի երկրորդ քարտուղար։
1987 թվականից մինչև 1988 թվականը եղել է ԽՍՀՄ արտաքին գործերի նախարարության Աֆրիկական երրրոդ բաժանմունքի առաջին քարտուղար։
1988-1992 թվականներ՝ Պերուի Հանրապետությունում եղել է ԽՍՀՄ, իսկ հետո՝ Ռուսաստանի Դաշնության դեսպանության առաջին քարտուղար։
1992 թվականից մինչև 1993 թվականը Պերուի Հանրապետությունում եղել է ԽՍՀՄ, իսկ հետո՝ Ռուսաստանի Դաշնության դեսպանության խորհրդական։
1993 թվականից մինչև 1994 թվականը եղել է Ռուսաստանի Դաշնության արտաքին գործերի նախարարության լատինամերիկյան դեպարտամենտի խորհրդական։
1994 թվականից մինչև 1995 թվականը եղել է այդ դեպարտամենտի ավագ խորհրդական։
1995-1996 թվականներին եղել է այդ դեպարտամենտի բաժանմունքի վարիչ։
1996 թվականից մինչև 1999 թվականը Նիկարագուայի Հանրապետությունում եղել է Ռուսաստանի Դաշնության դեսպանության խորհրդական-դեսպանորդ։
1999 թվականին եղել է Ռուսաստանի Դաշնության արտաքին գործերի նախարարության լատինամերիկյան դեպարտամենտի տնօրենի տեղակալի ժամանակավոր պաշտոնակատար։
1999 թվականից մինչև 2002 թվականը եղել է Ռուսաստանի Դաշնության արտաքին գործերի նախարարության լատինամերիկյան դեպարտամենտի տնօրենի տեղակալ։
2002 թվականից մինչև 2005-ը Նիկարագուայի Հանրապետությունում, ինչպես նաև Գոնդուրասի Հանրապետությունում և Սալվադորի Հանրապետությունում եղել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
Առաջին դասի արտակարգ և լիազոր դեսպանորդ


== Ծանոթագրություններ ==


== Արտաքին հղումներ ==
Посол знает, что делать
Վուլոնգոնգ

Վուլոնգոնգ կամ Ուոլոնգոնգ (անգլ.՝ Wollongong [ˈwʊləŋɡɒŋ]), քաղաք Ավստրալիայի Նոր Հարավային Ուելս նահանգի Թասմանյան ծովի ափին։
Ըստ 2010 թվականի տվյալների՝ քաղաքում ապրում է 292 190 մարդ։ Նահանգի բնակչության թվով երրորդ քաղաքն է՝ Սիդնեյից և Նյուքասլից հետո, իսկ երկրում՝ 9-րդը։


== Պատմություն ==

Ժամանակակից քաղաքի տեղում սկզբնապես ապրում էին ավստրալիայի աբորիգենները։ Եվրոպացիների առաջին այցը եղել է 1796 թվականին, նրանց շարքում էին Մեթյու Ֆլինդերսը և Ջորջ Բասը։ 19-րդ դարի սկզբում ստեղծվել են առաջին գաղութները։ 19-րդ դարի կեսից սկսած բնակչության հիմնական զբաղմունքը ածուխի արդյունահանումն էր։
Հետագայում Վուլոնգոնգը դարձել է սև մետաղաձուլության կենտրոնը, չնայած վերջին տարիներին Վուլոնգոնգի ամենախոշոր (և միակ) պողպատաձուլական գործարանը, որը պատկանում է BlueScope Steel ընկերությանը, նշանակալի չափով կրճատել է արտադրանքի ծավալը։ Ներկայումս քաղաքի նշանակալի հաստատությունը Վուլոնգոնգի համալսարանն է։ Արվարձաններում տեղակայված է Պորտ Քեմբլը՝ երկրի ամենախոշոր նավահանգստային և արդյունաբերական գոտիներից մեկը։


== Աշխարհագրություն և կլիմա ==
Վուլոնգոնգը նահանգի մայրաքաղաք Սիդնեյից գտնվում է 80 կմ հարավարևմուտք՝ Քեմբլ և Քեյր լեռների լանջին։ Քաղաքի շրջակայքում է գտնվում Իլավար ծովալճակը։
Քաղաքի կլիման մեղմ է, խոնավ, օվկիանոսային։ Ձմռանը միջին ջերմաստիճանը +12-+13°С է, ամռանը՝ +21-+22°С։ Անձրևի տեսքով տեղումների տարեկան միջին քանակը 1300-1400 մմ է։ Անձրևային օրերը ձմռանը 7-10 են, իսկ ամռանը՝ 13-15։ Ամռան շոգը մեղմանում է մշտական ծովազեփյուռով։


== Քույր քաղաքներ ==
 Չինաստան, Լունյան, Ֆուցզյան
 Հյուսիսային Մակեդոնիա, Օխրիդ
 Ճապոնիա, Կավասակի


== Ծանոթագրություններ ==


== Արտաքին հղումներ ==
Վուլոնգոնգի քաղաքային խորհուրդը(անգլ.)
Вуллонгонг հոդվածը Սովետական մեծ հանրագիտարանում
Աստերոիդների ցանկ (236801-236900)

Աստերոիդների ցանկ (236701-236800)  • Աստերոիդների ցանկ  • Աստերոիդների ցանկ (236901-237000)
 Աստերոիդների ցանկ (236701-236800)  • Աստերոիդների ցանկ  • Աստերոիդների ցանկ (236901-237000)
Հալինգա

Անվան այլ կիրառումների համար տե՛ս՝ Հալինգա (այլ կիրառումներ)Հալինգա (էստ․՝ Halinga), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 91 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խորխունջաձոր

Խորխունջաձոր, Աղայի Էգունդերե, Խորխունջա ձոր, ձոր պատմական Փոքր Հայքում, Կեսարիա քաղաքի շրջանում, Կարմիր քաղաքավանի մոտ։


== Ծանոթագրություններ ==
Մլադեն Իվանիչ

Մլադեն Իվանիչ (սերբ.՝ Младен Иванић, սեպտեմբերի 16, 1958(1958-09-16), Սանսկի Մոստ, Բոսնիայի և Հերցեգովինայի Սոցիալիստական Հանրապետություն, ՀՍՖՀ), բոսնիացի քաղաքական գործիչ, 2014 թվականի նոյեմբերի 17-ից Բոսնիայի և Հերցեգովինայի նախագահության անդամ բոսնիացի սերբերի կողմից։ Ժողովրդավարական առաջընթաց կուսակցության հիմնադիր (1999)  և առաջնորդներից մեկը։


== Կենսագրություն ==
Ծնվել է 1958 թվականի սեպտեմբերի 16-ին  Սանկսի Մոստ քաղաքում։ 1981 թվականին ավարտել է Բանյա Լուկայի համալսարանի տնտեսագիտության ֆակուլտետի բակալավրիատը։ Ապա, 1984 թվականին ստացել է մագիստրոսի աստիճան Բելգրադի համալսարանի տնտեսագիտության ֆակուլտետում։ 1985 թվականից նույն տեղում դասավանդում է  ասոցիացված պրոֆեսորի պաշտոնում (անգլ.՝ associate professor): 1988 թվականին Բելգրադի համալսարանում ստացել է փիլիսոփայության դոկտորի աստիճան։
2001-2003 թվականներին զբաղեցրել է Սերբական Հանրապետության վարչապետի պաշտոնը։ 2003-2007 թվականներին՝ Բոսնիայի և Հերցեգովինայի արտաքին գործերի նախարար։


== Ծանոթագրություններ ==


== Արտաքին հղումներ ==
«Младен Иванич, Премьер-министр Республики Сербской: нам нужна поддержка России»։ Российская газета։ Վերցված է 2015-01-12
Սաբինիան

Սաբինիան  (իսպ.՝ Sabiñán), բնակավայր և մունիցիպալիտետ Իսպանիայի Սառագոսա պրովինցիայի Առագոն ինքնավար համայնքի կազմում։ Մունիցիպալիտետը գտնվում է Կոմունիդադ դե Կալայուդ շրջանում։ Տարածքը կազմում է 15,52 կմ2։ Բնակչությունը՝ 793 մարդ (2010 թվականի տվյալներով)։
Հաստապատ գլաններ

Հաստապատ գլաններ, նյութերի դիմադրությունում, արտաքին կամ ներքին մակերևույթով ճնշման ենթարկվող գլանաձև թաղանթներն են։ Պատերի նշանակալի հաստության պատճառով լարումների բաշխումն ըստ հաստության զգալիորեն անհավասարաչափ է։ Ամենամեծ նորմալ լարումներն առաջանում են հաստապատ գլանների ներքին մակերևույթի մոտ։ Հաստապատ գլանների հաշվարկման տեսությունը կիրառվում է մեքենաների համապատասխան մասեր և, հատկապես, հրետանային զենքի փողեր նախագծելիս։
Եվա (շրջան, Նաուրու)

Անվան այլ կիրառումների համար տե՛ս՝ Եվա (այլ կիրառումներ)
Եվա, շրջան Միկրոնեզիայում գտնվող Նաուրուի Հանրապետության հյուսիսում։ Տարածքը կազմում է 1.2 քառ. կմ, իսկ բնակչությունը անցնում է 300-ից։ Նաուրուի ամենահյուսիսային կետը Եվա շրջանն է։
Լոպա

Լոպա (նորվ.՝ Loppa), կոմունա (համայնք) Նորվեգիայի Ֆինմարք ֆյուլքեյում (մարզում)։ Կոմունայի վարչական կենտրոնը Էկսֆյորդ քաղաքն է։ Պաշտոնական լեզուն համարվում է  Բուկմոլը։ Զբաղեցնում է 686,79 կմ² տարածք։


== Լոպայի զինանշանը ==
Լոպա կոմունայի զինանշանը իրենից ներկայացնում է դեղին գույնով ներկված վահան, ներքևի մասը սուր, որի վրա պատկերված է սև գույնի ծովազգի երկարակտուց թռչուն։


== Բնակչություն ==
Համաձայն 2016 թվականի մարդահամարի տվյալների՝ Լոպա կոմունայում բնակվում է 1106 մարդ։ Վերջին 60 տարում բնակչության թվաքանակի նվազում է գրանցվել։


== Տնտեսություն ==
Լոպա կոմունայի տնտեսության հիմնական ճյուղերն են նավագնացությունն ու ձկնարդյունաբերությունը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-10-01 at the Wayback Machine. (նորվեգերեն)
Կանտալիչե

Կանտալիչե  (իտալերեն՝ Cantalice), կոմունա Իտալիայում, գտնվում է Լացիո շրջանում՝ Ռիետի պրովինցիայում։ Բնակությունը կազմում է 2883 մարդ (2008 թվականին), խտություննը կազմում է 78 մարդ/կմ²։ Տարածքը կազմում է 37 կմ²։ Փոստային ինդեքս՝ 02014։ Հեռախոսային կոդ՝ 0746։
Քաղաքի հովանավոր սուրբը Սուրբ Ֆոլիքսն է, որի տոնը նշում են ամեն տարի մայիսի 18-ին։


== Արտաքին հղումներ ==
Բնակավայրի պաշտոնական կայք (իտալ.)
Ռուչի (գյուղ, Վիբորգսկի շրջան)

Անվան այլ կիրառումների համար տե՛ս՝ ՌուչիՌուչի (ռուս.՝ Ручьи, ֆիններեն՝ Ojajärvi), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերնովսկի (Շոլոխովսկի շրջան)

Անվան այլ կիրառումների համար տե՛ս՝ Չերնովսկի (այլ կիրառումներ)Չերնովսկի (ռուս.՝ Черновский), գյուղ Ռուսաստանի Ռոստովի մարզի Շոլոխովսկի շրջանում։ Մտնում է Կոլունդաևսկի գյուղական համայնքի կազմի մեջ։
Սեն Մարկ (Կանտալի գավառ)

Սեն Մարկ (ֆր.՝ Saint-Marc), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 83 մարդ, բնակչության խտությունը` 9.45 մարդ/կմ²։ Բնակավայրը զբաղեցնում է 8.78 կմ² տարածք։
2016 թվականի հունվարից Լուբարես, Ֆավրոլ և Սեն Ժուստ համայնքների հետ միասին հանդիսանում է Վալ դ'Արկոմի համայնքի մաս։


== Աշխարհագրություն ==
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 100 կմ հարավ, Օրիյակ քաղաքից` 60 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 47 աշխատունակ (15-64 տարեկան) բնակիչ, որոնցից ակտիվ էին 34-ը, իսկ ոչ ակտիվները` 13։ Ակտիվության ցուցանիշը կազմում է 72,3 %։ 34 աշխատունակ մարդկանցից աշխատել է 27 անձ (17 տղամարդ և 10 կին)։ Գործազուրկ են եղել 7 անձ (4 տղամարդ և 3 կին)։ 13 անաշխատունակներից 1-ը եղել են աշակերտներ կամ ուսանողներ, 9-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սեեսկյուլա (գյուղ, Ամբլա շրջան)

Անվան այլ կիրառումների համար տե՛ս՝ ՍեեսկյուլաՍեեսկյուլա (էստ․՝ Sääsküla), գյուղ Էստոնիայի Յարվամաա նահանգի Ամբլա շրջանում։
2011 թվականի տվյալներով գյուղում բնակվում էր 71 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մասջիդ ան-Նաբավի

Ալ-Մասջիդ ան-Նաբավի (արաբ․՝ المسجد النبوي‎‎՝ Մարգարեի մզկիթ), մզկիթ Մադինայում։ Իսլամի երկրորդ սրբավայրն է Ալ-Հարամ մզկիթից հետո (Մեքքայում)։ Երրորդը Ալ-Ակսա մզկիթն է Երուսաղեմում։ Մուհամմադի թաղման վայրն է։


== Պատմություն ==
Այս վայրում առաջին մզկիթը կառուցվել է դեռևս Մուհամմադի կյանքի ընթացքում, հետագայում իսլամական ղեկավարները ընդլայնել և զարդարել են սրբավայրը։ Կանաչ գմբեթի տակ է (Մարգարեի գմբեթ) գտնվում Մուհամմադի գերեզմանը։ Գմբեթի կառուցման ճշգրիտ ամսաթիվը հայտնի չէ, բայց նրա նկարագրությունը կարելի է գտնել 12-րդ դարի սկզբի ձեռագրերում։ Առաջին երկու մահմեդական խալիֆաները՝ Աբու Բաքրը և Օմար իբն ալ-Խատտաբը, նույնպես թաղված են Աիշայի տանը։
Հիջրայից հետո Մուհամմադը բնակություն է հաստատել Յասրիբում (հետագայում կոչվել է Մեդինա)՝ այն տանը, որտեղ նա հետագայում սկսել է մզկիթի կառուցումը, ինքն էլ անձամբ մասնակցել է այդ աշխատանքներին։ Այս շենքի նախագծման սկզբունքը ընդունվել է աշխարհի այլ մզկիթների համար։ Շինության մեջ դրվել են սյունավորված մզկիթի հիմնական տարրերը. բաց ուղղանկյուն բակ և ապագա սյունապատ դահլիճի նախատիպ, որը սկզբում կողմնորոշված էր դեպի Երուսաղեմը, իսկ ավելի ուշ՝ Մեքքան, որը ճանաչվել է որպես մուսուլմանների գլխավոր սուրբ քաղաք։ Մզկիթը նաև ծառայել է որպես մշակութային և հասարակական միջոցառումների անցկացման վայր, ինչպես նաև որպես դատարան և կրոնական դպրոց։


== Ծանոթագրություններ ==


== Գրականություն ==
Munt H. The Holy City of Medina: Sacred Space in Early Islamic Arabia. — Cambridge University Press, 2015. — ISBN 978-1-107-04213-1
Նիկոլայ Աբրահամ Աբիլդգոր

Նիկոլայ Աբրահամ Աբիլդգոր (դան․՝ Nicolai Abraham Abildgaard, սեպտեմբերի 11, 1743(1743-09-11), Կոպենհագեն, Դանիա - հունիսի 4, 1809(1809-06-04)[…], Կոպենհագեն, Դանիա), դանիացի նկարիչ, քանդակագործ, ճարտարապետ, ով հիմնադրել է Դանիայի գեղարվեստի դպրոցը։


== Կենսագրություն և կարիերա ==
Նիկոլայ Աբրահամ Աբիլդգորը ծնվել է 1743 թվականի սեպտեմբերի 11-ին Դանիայի մայրաքաղաք Կոպենհագենում։ Հայրը բնագետ, գրող և նկարազարդող Սյորեն Աբիլդգորն է, իսկ ավագ եղբայրը հայտնի անասնաբույժ Պետեր Աբիլդգորն է։
Ապագա նկարիչը կրթություն է ստացել Դանիայի գեղեցիկ արվեստների թագավորական ակադեմիայում, որը մայրաքաղաք Կոպենհագենում է։ Այստեղ ուսումնառությունն ավարտելուց հետո Նիկոլայ Աբրահամ Աբիլդգորը որպես նկարիչ ուղևորվում է Հռոմ, որտեղ անցկացնում է 1772 թվականից 1777 թվականներն ընկած ժամանակահատվածը։ Հայրենիք վերադառնալուց հետո նա դառնում է Դանիայի գեղարվեստական ակադեմիայի պրոֆեսոր՝ 1789 թվականից 1792 թվականներին, իսկ արդեն 1802 թվականից դառնում է նույն հաստատության տնօրենը։
Նիկոլայ Աբրահամ Աբիլդգորը համարվում է դանիական գեղարվեստական դպրոցի հիմնադիրը։ Նրա մեծ թվով ստեղծագործություններ, որոնք պատմական, այլաբանական նկարներ էին, հրո ճարակ դարձան Քրիսթիանբորգի դղյակի հրդեհի ժամանակ, որը պատուհասեց 1794 թվականին. փրկվեցին շատ քիչ թվով նկարներ։ Մեծ քանակությամբ նկարներ այսօր պահպանվում և ցուցադրվում են մայրաքաղաք Կոպենհագենի թանգարաններում։
Նրա ամենահայտնի աշակերտներից են Բերտել Տորվալդսենն ու Քրիստոֆեր Վիլհելմ Էկերսբերգը։
Նիկոլայ Աբրահամ Աբիլդգորն իր մահկանացուն կնքել է 1809 թվականի հունիսի 4-ին Կոպենհագենում՝ վաթսունհինգ տարեկան հասակում։


== Ծանոթագրություններ ==


== Գրականություն ==
Thomas Lederballe, Martin Myrone, Charlotte Christensen, Kasper Monrad, Henrik Ole Holm og Louise Fussing , Nicolai Abildgaard – kroppen i oprør, Statens Museum for Kunst, 2009. ISBN 978-87-92023-34-6 (dansk), ISBN 978-87-92023-35-3 (english).
Patrick Kragelund, Abildgaard – Kunstneren mellem oprørerne, bind 1-2, Museum Tusculanums Forlag, 1999. ISBN 87-7289-510-1.
Charlotte Christensen, Maleren Nicolai Abildgaard, Gyldendal 1999 ISBN 87-00-32376-4
Else Kai Sass, Lykkens Tempel – Et maleri af Nicolai Abildgaard, Christian Ejlers Forlag, 1986. ISBN 87-7241-516-9.


== Արտաքին հղումներ ==
Charlotte Christensen: "Fra Tahiti til Amalienborg. Et sydhavsmotiv hos Nicolai Abildgaard" (Fund og Forskning, Bind 17 (1970); s. 95-104) Archived 2016-02-07 at the Wayback Machine.
Հայոց ցեղասպանության հուշարձան (Պետախ Տիկվա)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, Հայոց ցեղասպանության զոհերի հիշատակին նվիրված անմոռուկ ծաղկի տեսքով հուշակոթող Իսրայելի  Պետախ Տիկվա քաղաքում։


== Պատմություն ==
Պետախ Տիկվա քաղաքում հուշարձան կառուցելու փորձեր կատարվել էին ավելի վաղ, բայց ներքին և արտաքին հիմնախնդիրների պատճառով նախագիծը ձախողվել էր։ Երկու քաղաքապետերի հետ  համայնքը սերտ համագործակցել էր, ու անկախ թուրք-ադրբեջանական հզոր լոբբիի ու Բաքվից ներգաղթած հրեա պատգամավորների և բազմաթիվ հրեա քաղաքական գործիչների ճնշումներից` հուշարձանն ի վերջո տեղադրվել է։
Հուշարձանը ստեղծվել է Պետախ Տիկվայում գտնվող «Նաիրի» միության և «Նոյան տապան» կազմակերպությունների ջանքերով, ինչպես նաև մասնակցություն են ունեցել ամբողջ Իսրայելում և Իսրայելից դուրս գտնվող հայերը։
Հուշարձանի կառուցման հանձնախմբի անդամ, հուշարձանի չափագրման, շինարարական ու բազմաթիվ այլ հարցերով պատասխանատու, ճարտարապետ Ռոբերտ Օհանյանը Հայաստանում ընտրել է հուշարձանի համար հայկական բազալտի քարակտոր, որը քարտաշ որմնադիր Արտավազդ Հովհաննիսյանը վերածել է հուշակոթողի։ Հուշարձանի հեղինակն է «Նոյան Տապան» հայկական, կրթական-մշակութային միության նախագահ Դավիթ Գալֆայանը, ով «Նաիրի» միության անդամների հետ շուրջ 2.5 տարի հաղթահարել է բոլոր բյուրոկրատական դժվարությունները, մինչև քաղաքապետարանը հող է հատկացրել ու թույլատրել շինարարությունը։ Շինարարության թույտվության դժվարությունները կապված են եղել նաև հուշարձանի անվան հետ, քանի որ այն նվիրված է Օսմանյան կառավարության կողմից իրականացված` 1915-1923 թվականներին Հայոց ցեղասպանության անմեղ զոհերի հիշատակին։


== Ծանոթագրություններ ==
Գրիգոր Հարությունյան (այլ կիրառումներ)

Գրիգոր Հարությունյան անունը կարող է վերաբերել հետևյալ անձանց.

Գրիգոր Հարությունյան, անգլիացի գաղութարարների դեմ հնդիկ ժողովրդի մղած ազատագրական պայքարի առաջնորդ։
Գրիգոր Հարությունյան (քաղաքական գործիչ), խորհրդային պետական և կուսակցական գործիչ։
Գրիգոր Հարությունյան (ռեժիսոր), հայ ռեժիսոր։
Գրիգոր Հարությունյան (հաղորդավար), հայ հաղորդավար, մեկնաբան։
Գրիգոր Հարությունի Հարությունյան, ՀԽՍՀ և ՀՀ քաղաքական գործիչ։
Ձեղնահարկ

Ձեղնահարկ (երբեմն կոչում են նաև լոֆթ), տան կամ ուրիշ շինության տանիքի անմիջապես տակ տեղակայված տարածք, որը երբեմն անվանում են վերնահարկ, «երկնքի սրահ», կամ garret: Քանի որ ձեղնահարկերը զբաղեցնում են վերջին հարկի առաստաղի և սահող տանիքի միջև եղած տարածքը, դրանք հայտնի են որպես անհարմար ձևավորված տարածքներ՝ բաց ծպեղներով և դժվար հասանելի անկյուններով։
Մինչ որոշ ձեղնահարկեր փոխակերպում և դարձնում են ննջասենյակներ, տնային աշխատասենյակներ, կամ ձեղնահարկի բնակարաններ՝ համալրված պատուհաններով և սանդուղքով, ձեղնահարկերի մեծ մասը շարունակում է մնալ դժվար հասանելի և սովորաբար այնտեղ մուտք գործում են միայն շարժասանդուղքի օգնությամբ։ Ձեղնահարկերը սովորաբար օգտագործում են որպես հին իրերի պահոց, թեպետ նրանք կարող են հանդիսանալ տան ջերմաստիճանի կարգավորիչներ՝ մատակարարելով մեծ քանակությամբ դանդաղ շարժվող օդ։ Ցածր հարկերի տաք օդը բարձրանալով վեր, հավաքվում է ձեղնահարկում, փոխում բաղադրությունը և կարգավորում թարմ օդի մուտքը տուն։ Այնուամենայնիվ, վերջին տարիներին ձեղնահարկերը մեկուսացվում են տներից՝ ջեռուցման ծախսի խնայողության համար, քանի որ համակցված ձեղնահարկերով տները միջինում 15%-ով ավելի շատ ջերմության կորուստ են գրանցում։ Լոֆթը նույնպես շենքի ամենավերին տարածքն է, սակայն տարբերվում է ձեղնահարկից նրանով, որ ձեղնահարկը կազմում է շենքի ամբողջական վերին հարկը, մինչդեռ լոֆթը զբաղեցնում է մի քանի սենյակների չափ տարածք, որոնք բաց են մեկ կամ ավելի կողմերից դեպի ներքին հարկերը։


== Ծագում ==
Հայերեն ձեղնահարկ բառը կազմված է «ձեղուն» (կտուր, տանիք) և «հարկ» բառերից, մինչդեռ բառի անգլերեն տարբերակը՝ "attic", ծագել է ատտիկյան ճարտարապետական ոճի անունից, որն էլ իր հերթին առաջացել է Հունաստանի Ատտիկե մարզի անունից։ Բառը թարգմանվում է որպես «շենքի հիմնական մասի վերևի ցածր, դեկորատիվ ճակատամաս» և ինչպես գործածվում է ատտիկյան օրդեր արտահայտության մեջ, սկզբնապես վերաբերվում էր շենքի հիմնական ճակատամասի վրայի փոքր, դեկորատիվ սյունին։


== Օդափոխություն ==
Ժամանակակից շինարարական նորմերը պահանջում են, որ ձեղնահարկերը լինեն չբնակեցված և ազատ, որպեսզի մասնակցեն շենքի օդափոխությանը, կրճատելով ջերմության և խոնավության կուտակումը և այդպիսով կանխելով տանիքի փայտե գերանների և հեծանների քայքայումը։ Ընդունված պահանջներից մեկն այն է, որ ձեղնահարկի օդանցքների ամբողջ տարածքը հավասար կամ մեծ լինի ձեղնահարկի հատակի 1/150 մասին, ընդ որում օդանցքների 50 %-ը (կամ ավելին) պետք է լինի ձեղնահարկի ամենավերևի մասում։ Տարբեր տեսակի տուրբինային օդորակիչներ և արտանետիչ օդանցքներ ևս կարող են օգտագործվել նպաստելու ձեղնահարկի օդափոխությանը և կրճատելու պասիվ օդափոխության համար պահանջվող տարածքը։


== Տես նաև ==
Լոֆթ
Տանիք


== Ծանոթագրություններ ==
Բողրխան (լեռնագագաթ)

Բողրխան , լեռնագագաթ Ղարաբաղի բարձրավանդակում, Շուշի քաղաքից հյուսիս-արևելք։ Լեռնագագաթի հարավարևելյան կողմում է գտնվում Բողրխան վանքը։ Լեռնագագաթի բարձրությունը մոտ 1800 մ է։


== Ծանոթագրություններ ==
Զարեչիե (գյուղ, Օվրուչի շրջան)

Անվան այլ կիրառումների համար տե՛ս՝ ԶարեչիեԶարեչիե (ուկրաիներեն՝ Заріччя), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Զարեչիե գյուղում բնակվում էր 1 452 մարդ։ Բնակավայրը զբաղեցնում է 0,289 կմ² տարածք։ Բնակչության խտությունը կազմում էր 5024,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(2636) Լասսել

(2636) Լասսել (անգլ.՝ Lassell), աստերոիդ աստերոիդների հիմնական գոտում։ Հայտնաբերվել է 1982 թվականի փետրվարի 20-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,0036 ա. մ., առավելագույնը մոտենում է 2,7751 ա. մ. հեռավորության վրա և հեռանում 3,2321 ա. մ.։ Արեգակի շուրջ մեկ ամբողջական պտույտ է կատարում 1901,35 երկրային օրվա ընթացքում, իր ուղեծրով շարժվելով միջինում 0,189339 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2636) Լասսել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միթելոզեն

Միթելոզեն (ֆր.՝ Mittelhausen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 554 մարդ, բնակչության խտությունը` 115.18 մարդ/կմ²։ Բնակավայրը զբաղեցնում է 4.81 կմ² տարածք։
2013 թվականի հունվարից Ժենսայմ, Օատսենայմ, Վինգերսայմ համայնքների հետ միասին հանդիսանում է Վինգերսայմ լե Քատր Բան համայնքի մաս։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 17 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 349 աշխատունակ (15-64 տարեկան)  բնակիչ, որոնցից ակտիվ էին 255-ը, իսկ ոչ ակտիվները` 94։ Ակտիվության ցուցանիշը կազմում է 73,1 %։ 255 աշխատունակ մարդկանցից աշխատել է 244 անձ (120 տղամարդ և 124 կին)։ Գործազուրկ են եղել 11 անձ (6 տղամարդ և 5 կին)։ 94 անաշխատունակներից 39-ը եղել են աշակերտներ կամ ուսանողներ, 35-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կուրդյումովո (գյուղ, Պուտիվիլի շրջան)

Կուրդյումովո (ուկրաիներեն՝ Курдюмове), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Կուրդյումովո գյուղում բնակվում էր 32 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խիժնիկի

Խիժնիկի (ուկրաիներեն՝ Хижники), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Խիժնիկի գյուղում բնակվում էր 305 մարդ։ Բնակավայրը զբաղեցնում է 1406 կմ² տարածք։ Բնակչության խտությունը կազմում էր 216,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վլադիմիր Դարբինյան

Վլադիմիր Սարգսի Դարբինյան (ապրիլի 10, 1931(1931-04-10), Աչաջուր, Իջևանի շրջան, Հայկական ԽՍՀ, ԱԽՖՍՀ, ԽՍՀՄ - մարտի 17, 2015(2015-03-17), Երևան, Հայաստան), ՀԽՍՀ և ՀՀ պետական, քաղաքական գործիչ։


== Կենսագրություն ==
1954 թվականին ավարտել է Երևանի պետական համալսարանի պատմության ֆակուլտետը, 1976-ին՝ իրավաբանական ֆակուլտետը։
1954-1957 թվականներին եղել է ՀԼԿԵՄ Իջևանի շրջկոմի առաջին քարտուղար։
1957-1963 թվականներին եղել է ՀԼԿԵՄ Կենտկոմի երկրորդ, առաջին քարտուղար։
1969-1975 թվականներին եղել է ՀԽՍՀ ներքին գործերի նախարար։
1975-1991 թվականներին եղել է ՀԽՍՀ արդարադատության նախարարի տեղակալ։
1991-1994 թվականներին եղել է ՀՀ իրավաբանների միության նախագահը։
1998 թվականին եղել է Սարդարապատի հուշահամալիրի գլխավոր տնօրենը։
1999 թվականի օգոստոսի 26-ին նշանակվել է ՀՀ ՊՆ Սարդարապատի հուշահամալիրի գլխավոր տնօրեն։


== Քաղաքական գործունեություն ==
Եղել է ՀԽՍՀ ԳԽ և ԽՍՀՄ ԳԽ տարբեր գումարումների պատգամավոր։
1995-1999 թվականներին՝ ԱԺ պատգամավոր (ՀԿԿ համամասնական ընտրացուցակով)։ ՀԿԿ խմբակցության անդամ։
1999 թվականի մայիսի 30-ին ԱԺ պատգամավոր է ընտրվել ՀԿԿ համամասնական ընտրացուցակով։ ԱԺ պաշտպանության, ազգային անվտանգության և ներքին գործերի մշտական հանձնաժողովի անդամ։ ՀԿԿ խմբակցության ղեկավար։ ՀԿԿ կենտկոմի երկրորդ քարտուղար։
1999 թվականին ընտրվել է ՀԿԿ ԿԿ առաջին քարտուղար և պաշտոնավարել մինչև 2003 թվականը։


== Պարգևներ ==
Պարգևատրվել է Աշխատանքային կարմիր դրոշի երկու շքանշանով (1965 թվական, 1970 թվական)։


== Ընտանիք ==
Ամուրի է, ունի երկու երեխա։
Կամալաու

Կամալաու (պորտ.՝ Camalaú), համայնք Բրազիլիայում՝ Պարաիբա նահանգի կազմում։ Գտնվում է Բորբորեմայի մարզում։ Մտնում է Կարիրի Օսիդենտալի գավառի կազմի մեջ։ Բնակչությունը կազմում է 5492 մարդ՝ 2006 թվականի տվյալներով։ Գրավում է 603,060 կմ2 տարածք։ Բնակչության խտությունը՝ 9,1 մարդ/կմ²։


== Պատմություն ==
Քաղաքը հիմնադրվել է 1985 թվականի հունիսի 21-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 13 189 437,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2396,77 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,581 (տվյալները՝ ՄԱԿ-ի զարգացման ծրագրի)։
Սիրո սուրհանդակ

«Սիրո սուրհանդակ», բրիտանացի նկարչուհի-պրեռաֆայելիտ Մարիա Սպարտալի Սթիլմանի ջրաներկ նկարը՝ ստեղծված 1885 թվականին։


== Տեղեկություն նկարի մասին ==
Ջրաներկ նկարի վրա պատկերված է Էրոսին ասեղնագործող կին և նրան սիրային նամակ բերած աղավնի։ «Սիրո սուրհանդակը» ստեղծվել է ինչպես պրեռաֆայելիտների վաղ շրջանի ստեղծագործության, այնպես էլ վերածննդի դարաշրջանի իտալական կերպարվեստի ազդեցությամբ։ Ստեղծագործությունում օգտագործված խորհրդանիշները իրենց մեջ ներառում են սիրո և զգայականության ատրիբուտներ՝ աղավնի, վարդ, Էրոս։ Մարիա Սպարտալի Սթիլմանը 1906 թվականին գրել է, որ պատուհանից երևացող բնապատկերը նկարել է Վիլլա Բորգեզեի հետ։ Ջրաներկ նկարի համարն ինտերեր ենթադրաբար հանդիսացել է Էդվարդ Բյորն Ջոնսի՝ Ֆուլեմեում գտնվող տան սենյակը։
1885 թվականին ջրաներկ նկարը ցուցադրվել է Գրոսվենոր պատկերասրահում՝ Լոնդոնում։ Այս ցուցահանդեսը դարձել է Սթիլմանի ստեղծագործության հենակետերից մեկը, իսկ «Սիրո սուրհանդակ»-ը համարվում է կարևորագույն ստեղծագործություններից մեկը՝ ցուցադրված այնտեղ 1880-ական թվականներին։
1901 թվականին ջրաներկ նկարը 100 ֆունտով ձեռք է բերել Սեմյուել Բենկրոֆտ ավագը, որը Մեծ Բրիտանիայից դուրս պրեռաֆայելիտների ստեղծագործությունների ամենամեծ հավաքածուի սեփականատերն էր։ Ավելի ուշ Բենկրոֆտը այն հանձնել է Դելավերի գեղարվեստի թանգարան։


== Ծանոթագրություններ ==


== Գրականություն ==
Wildman, Stephen; Laurel Bradley, Deborah Cherry, John Christian, David B. Elliott, Betty Elzea, Margaretta Fredrick, Caroline Hannah, Jan Marsh, Gayle Seymour Waking Dreams, the Art of the Pre-Raphaelites from the Delaware Art Museum. — Art Services International, 2004. — С. 262—263.
Մոկրուշինո (գյուղ, Սմոլենսկի շրջան)

Մոկրուշինո (ռուս.՝ Мокрушино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարիամի երկրի խաչի շքանշան

Մարիամի երկրի խաչի շքանշան (էստ․՝ Maarjamaa Risti teenetemärk), Էստոնիայի պետական պարգև, որը ստեղծվել է 1995 թ.-ի մայիսի 16-ին Էստոնիայի անկախության պատվին։ Մարիամի երկրի խաչի շքանշանով պարգևատրվում են Էստոնիայի նախագահները և այն օտարերկրացիները, ովքեր մեծ ներդրում են ունեցել Էստոնիայի պետականության կայացման և զարգացման գործում։ Շքանշանը ունի 6 կարգ։


=== Մարիամի երկրի խաչի շքանշանի կարգերը ===
Մարիամի երկրի խաչի շքանշանը ունի 6 կարգ՝

մեկ հատուկ կարգ՝ Մարիամի երկրի խաչի շքանշանի վզնոց,
հինգ հիմնական կարգ։2. Մարիամի երկրի խաչի շքանշանի բոլոր կարգերը ունեն միևնույն տեսքը և չափսը։ 
3. Շքանշանի հիմնական գույնը մանուշակագույնն է։


=== Մարիամի երկրի խաչի շքանշանի գեղարվեստական ձևավորումը ===


== Շքանշաններ ==


== Գրականություն ==
Walter, Hannes. Eesti teenetemärgid. Estonian orders and decorations, Tallinn 1998.


== Ծանոթագրություններ ==
Իլմար Կուլամ

Իլմար Կուլամ (էստ.՝ Ilmar Kullam, հունիսի 15, 1922(1922-06-15), Տարտու, Էստոնիա - նոյեմբերի 2, 2011(2011-11-02), Տարտու, Էստոնիա), էստոնացի խորհրդային բասկետբոլիստ,  և մարզիչ։
Հանդես է եկել ԽՍՀՄ բասկետբոլի ազգային հավաքականում, որի կազմում նվաճել է արծաթե մեդալ Հելսինկիի 1952 թվականի ամառային օլիմպիական խաղերում, ինչպես նաև երեք անգամ դարձել Եվրոպայի չեմպիոն (1947, 1951, 1953)։ Համաշխարհային ուսանողական խաղերի կրկնակի գավաթակիր է (1949, 1951), ԽՍՀՄ սպորտի վաստակավոր վարպետ (1951)։ Մարզական կարիերան ավարտելուց հետո ստանձնել է տալլինյան «Կալև» բասկետբոլային ակումբի գլխավոր մարզչի պաշտոնը։ 1965 թվականին ստացել է ԽՍՀՄ վաստակավոր մարզչի կոչում, ինչպես նաև պարգևատրվել կարմիր աստղի աշխատանքային և 5-րդ աստիճանի սպիտակ աստղի (1997) շքանշաններով։
2010 թվականին առաջադրվել է Էստոնիայի բասկետբոլի փառքի սրահ։


== Արտաքին հղումներ ==
Կյանքից հեռացել է հայտի էստոնացի բասկետբոլիստ և մարզիչ Իլմար Կուլամը
Իլմար Կուլամ – 85 Archived 2014-12-13 at the Wayback Machine.(էստոներեն)
Իլմար Կուլամ (5.06.1922–2.11.2011) Archived 2016-03-04 at the Wayback Machine.(էստոներեն)
Կոնֆլենտի

Կոնֆլենտի  (իտալերեն՝  Conflenti) կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 1677 մարդ, բնակչության խտությունը կազմում է 56 մարդ/կմ²։ Զբաղեցնում է 31 կմ² մակերես տարածք։
Փոստային ինդեքսն է՝ 88040 ։ Հեռախոսային կոդը՝ (+39) 0968։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք Archived 2006-01-13 at the Wayback Machine.


== Ծանոթագրություններ ==
(5083) Իրինարա

(5083) Իրինարա (անգլ.՝ Irinara), աստերոիդ աստերոիդների հիմնական գոտում։ Հայտնաբերվել է 1977 թվականի մարտի 13-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,554764 ա. մ., առավելագույնը մոտենում է 2,3552 ա. մ. հեռավորության վրա և հեռանում 2,7543 ա. մ.։ Արեգակի շուրջ մեկ ամբողջական պտույտ է կատարում 1491,5 երկրային օրվա ընթացքում, իր ուղեծրով շարժվելով միջինում 0,241367 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,74° անկյուն։
Իրինարա աստերոիդը պատկանում է Ֆաինայի աստերոիդների ընտանիքին, որը տեղաբաշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5083) Իրինարա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կերչ-Էլտիգենի դեսանտային գործողություն (1943)

Կերչ-Էլտիգենի դեսանտային գործողություն 1943 թվական, Հայրենական մեծ պատերազմի ժամանակ Հյուսիս-Կովկասյան ռազմաճակատի զորքերի, Սեծովյան նավատորմի և Ազովյան ռազմական նավատորմիկի ՝ Կերչի թերակղզին ազատագրելու համատեղ գործողություն հոկտեմբերի 31 — դեկտեմբերի 11։


== Հրամանատարներ ==
Գլխավորում էր Հյուսիս-Կովկասյան ռազմաճակատի հրամանատար, գեներալ-գնդապետ Ի. Պետրովը։ 1943 թվականի նոյեմբերի սկզբին Սևծովյան նավատորմի (հրամանատար՝ դերծովակալ Լ. Վլադիմիրսկի) նավերը Կերչից հարավում ՝ Էլտիգենի շրջանում ցամաք հանեցին 18-րդ բանակի, իսկ Ազովյան նավատորմիկի (հրամանատար ՝ դերծովակալ Ս. Գորշկով) նավերը, Կերչից

հյուսիս-արևելքում ՝ 56-րդ բանակի զորքերը։ 18-րդ բանակի զորքերը, առափնյա հրետանու և նավատորմի ավիացիայի աջակցությամբ, ճեղքեցին հակառակորդի մարտակարգերը և միացան 56-րդ բանակի զորքերին, որոնք մոտեցան Կերչի հյուսիսարևելյան մատույցներին և անցան պաշտպանության։ Կերչի հենակետի զորքերը շուտով վերածվեցին Մերձծովյան առանձին բանակի, որը սկսեց ուժեր կուտակել հարձակման համար։ Կերչի և Էլտիգենի շրջանում գործող զորամասերի թվում էր հայկական 89-րդ հրաձգային դիվիզիան։ Էլտիգենում իջած առաջին դեսանտայինների մեջ էր փոխգնդապետ Գ. Բուլբուլյանի հրամանատարությամբ գործող հրաձգային գունդը։


== Գրականություն ==
Кононенко В. М., Керченско-Эльтигенская операция (31 октября — 10 декабря 1943 г.), М., 1954;
Гладков В. Ф., Десант на Эльтиген, 3 изд., М., 1981;
Кузнецов Н., Керченско-Эльтигенская десантная операция, «ВИЖ», 1974, № 8;
Кузнецов А. Я., Большой десант. Керченско-Эльтигенская операция, М.: Вече, 2011.
Авторский коллектив: М. И. Повалий (руководитель), Ю. В. Плотников (заместитель руководителя), И. М. Ананьев, А. В. Басов, В. А. Голиков, Е. П. Елисеев, А. Н. Копенкин, В. А. Марамзин, А. П. Марфин, С. С. Пахомов, В. Б. Сеоев, П. Ф. Шкорубский, Н. И. Яковлев. В подготовке книги принимал участие М. Х. Калашник. Восемнадцатая в сражениях за Родину: Боевой путь 18-й армии. — М.: Воениздат, 1982. — 528 с., ил.


== Ծանոթագրություններ ==
Վանցետի Դանիելյան

Վանցետի Ամիրջանի Դանիելյան (օգոստոսի 22, 1927(1927-08-22), Երևան, Հայկական ԽՍՀ, ԱԽՖՍՀ, ԽՍՀՄ - 2013), խորհրդային հայ կինոռեժիսոր, դերասան, սցենարիստ, Ռուսաստանի կինոռեժիսորների գիլդիայի անդամ։


== Կենսագրություն ==
Վանցետի Դանիելյանը ծնվել է 1927 թվականին Երևանում։ Ավարտել է Երևանի գեղարվեստա-թատերական ինստիտուտը և ԵՊՀ պատմության ֆակուլտետը՝ էքստերն կարգով։ Աշխատել է Հայֆիլմ և Մոսֆիլմ կինոստուդիաներում։
Մասնակցել է Ամպրոպի ճանապարհով, Լեռնային լճի գաղտնիքըը, Անձամբ ճանաչում եմ, Հյուսիսային ծիածան, Պատվի համար, Տերը, Պատերազմ և խաղաղություն և այլ ֆիլմերի ստեղծմանը։


== Մրցանակներ և պարգևներ ==
Հանդիպում մարշալի հետ և Մարտիրոս Սարյան ֆիլմերի համար արժանացել է ԽՍՀՄ պետկինոյի վկայականի։


== Ֆիլմագրություն ==


=== Ռեժիսոր ===


=== Դերերը կինոյում ===


=== Սցենարիստ ===


== Ծանոթագրություններ ==
PODOLYAN

PODOLYAN, հագուստի ուկրաինական ապրանքանիշ, որը ստեղծել է Վլադիմիր Պոդոլյանը 2004 թվականին։


== Պատմություն ==
2004 թվականին Վլադիմիր Պոդոլյանը ավարտել է Վյաչեսլավ Զայցևի նորաձևության լաբորատորիան, գրանցել է PODOLYAN ապրանանիշը և ավարտական հավաքածուն ցուցադրել է Կիևի «Նորաձևության սեզոններում»։ Այդ հավաքածուն նկատել է բրիտանական Atelier 1 կոնցեպտ ստորի հիմնադիր Դևիդ Ֆոուլին։ Նույն թվականին կայացել է PODOLYAN ապրանքանիշի առաջին ցուցադրությունը Ուկրաինական նորաձևության շաբաթվա շրջանակներում։
2005 թվականին Պոդոլյանը դարձել է ուկրաինացի երկու դիզայներներից մեկը, որոնք հագուստ են ստեղծում անգլիական Atelier 1 բրենդի համար՝ Դևիդ Ֆոուլիի կրեատիվ ղեկավարությամբ։ 2006-2009 թվականներին նա թողարկել է «PODOLYAN for Atelier 1» հավաքածուների շարք, որոնք ցուցադրվել են Լոնդոնի նորաձևության շաբաթվա ընթացքում սալոնային ցուցադրությունների ժամանակ։
2010 թվականի մարտին կայացել է PODOLYAN հավաքածուի ցուցադրությունը Ukrainian Fashion Week-ի պոդիումում, այդ օրվանից սկսած՝ ապրանքանիշը իր հավաքածուները ցուցադրում է տարին երկու անգամ։ 2011 թվականին Պոդոլյանը սկսել է համագործակցել Maybelline New York-ի հետ։ 2012-2014 թվականներին դարձել է ուկրաինական Best Fashion Awards մրցանակի դափնեկիր՝ «Լավագույն fashion-բեմականացում» անվանակարգում։
2014 թվականի սեպտեմբերին PODOLYAN անցկացրել է ռեբրենդինգ, իսկ դեկտեմբերին՝ թողարկվել է Podolyan Black կանացի հագուստի գիծը։ 2015 թվականի ապրիլին Կիևում բացվել է PODOLYAN նոր խանութը։


== Ծանոթագրություններ ==


== Արտաքին հղումներ ==
Podolyan
Բիչկի (գյուղ, Միխայլովսկի շրջան)

Անվան այլ կիրառումների համար տե՛ս՝ ԲիչկիԲիչկի (ռուս.՝ Бычки), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 290 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրիպան

Կրիպան (իսպ.՝ Cripán), քաղաք և մունիցիպալիտետ Իսպանիայում, մտնում է Ալավա նահանգի մեջ, ինչպես նաև Բասկերի երկրի մեջ։ Մունիցիպալիտետը գտնվում է Ռիոխա Ալավեսա շրջանում։ Բնակչությունը 195 մարդ (2010 թվականի տվյալներով)։ Տարածք 12,52 կմ² է։ Քաղաքը պրովինցիայի վարչական կենտրոնից հեռու է 45 կմ։


== Պատմություն ==
Քաղաքը հիմնադրվել է Կառլոս 2–րդի կողմից 1669 թվականին։
Creixell


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ Archived 2016-01-26 at the Wayback Machine.
Ամառ

Անվան այլ կիրառումների համար տե՛ս՝ Ամառ (այլ կիրառումներ)
Ամառ, տարվա չորս եղանակներից մեկն է, գտնվում է գարնան և աշնան միջև։ Ամառը բնութագրվում է առավելագույն օդի ջերմաստիճանով։ Հյուսիսային կիսագնդում տևում է ամառային արևադարձի օրից (հունիսի 22) մինչև աշնանային գիշերահավասարի օրը (սեպտեմբերի 23), Հարավային կիսագնդում՝ ձմեռային արևադարձի օրից (դեկտեմբերի 22) մինչև գարնանային գիշերահավասարի օրը (մարտի 21)։ Ամիսներն են՝ հունիս, հուլիս, օգոստոս։ Հարավային կիսագնդում դրանք ձմռան ամիսներ են։ Ցերեկվա տևողության ավելացման՝ մինչև 15 ժամ Հայաստանում, և կեսօրին Արեգակի՝ հորիզոնից ունեցած բարձր դիրքի՝ 73°30՝ (հունիսի 22-ին) հետևանքով օդի ջերմաստիճանը ամռանը բարձրանում է առավելագույնը 42 °C (Արարատյան դաշտ), հարաբերական խոնավությունը հաճախ իջնում է 30 %-ից։ Ըստ 1961-1990 թթ. նորմայի, Հայաստանում ամառը ամենից վաղ սկսվում է Սյունիքի հովիտներում՝ ապրիլի 25-ից և տևում մինչև հոկտեմբերի 16-ը (173 օր), Արարատյան դաշտում համապատասխանաբար՝ մայիսի 1-5֊ից հոկտեմբերի 4-10֊ը (155-160 օր), Սևանում, ինչպես նաև Հայաստանի լեռնային շրջաններում՝ հուլիսի 5-10-ից օգոստոսի 25-27֊ը (45-50 օր)։ Ըստ բարձրության՝ շոգ օրերի թիվը նվազում է, քանի որ ջերմաստիճանը ավելի բարձրադիր գոտում ավելի ցուրտ է. նախալեռներում ամառն Արարատյան դաշտում համեմատաբար մեղմ է, բարձրլեռնային գոտում՝ զով, կարճատև։ Ամռան առաջին կեսին Հայաստանի տարածքը գտնվում է ցիկլոնների ազդեցության տակ, որոնցով և պայմանավորված են տեղումները, երկրորդ կեսին գերիշխում են արևադարձային չոր օդային զանգվածները, աշխուժանում են լեռնահովտային քամիները և մթնոլորտի վերընթաց հոսանքները, որի հետևանքով լինում են ամպրոպներ, երբեմն էլ կարկուտ, հաճախակի են խորշակները։ Ամռան ամիսներին են կատարվում խոտհարքը, հացահատիկի բերքահավաքը, հասնում են պտուղները։ Հին հայկական նշանավոր տոներից մեկը՝ Նավասարդը, տոնում էին օգոստոսի 11-ին, որը համարվում էր նաև Նոր տարվա սկիզբը։


== Օրացուցային ամառ ==
Կազմված է երեք ամիսներից՝ Հյուսիսային կիսագնդում՝ հունիս, հուլիս և օգոստոս, իսկ Հարավայինում՝ դեկտեմբեր, հունվար և փետրվար։


== Կերպարվեստում ==
Բադյայոլ (Բերյոզովկայի վտակ)

Անվան այլ կիրառումների համար տե՛ս՝ Բադյայոլ (այլ կիրառումներ)Բադյայոլ (ռուս.՝ Бадьяёль), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Բերյոզովկա գետի ձախ ափին՝ 19 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը ավազանի վտակ Պեչորա մինչև թափվելը Ուսա։ Գետի ավազանը Պեչորա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03050100212103000063122
Հիդրոլոգիական ուսումնասիրությունների կոդը - 103006312
Ավազանի կոդը - 03.05.01.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մուսա Մարա

Մուսա Մարա (ֆր.՝ Moussa Mara, մարտի 5, 1975(1975-03-05), Բամակո, Մալի), Մալիի պետական գործիչ, Մալիի վարչապետ 2014 թվականի ապրիլի 5-ից մինչև 2015 թվականի հունվարի 8-ը։


== Կենսագրություն ==


=== Երիտասարդ տարիներ և կրթություն ===
Մուսա Մարան ծնվել է 1975 թվականի մարտի 2-ին Մալիի մայրաքաղաք Բամակոյում։ 1990 թվականին, Բուկակոյում Ասկիի Մոհամմեդ լիցեյի ճշգրիտ գիտությունների բակալավրի աստիճան ստանալուց հետո, նա ուսումը շարունակել է Ֆրանսիայում՝ Փարիզի ինֆորմատիկայի և կառավարման բարձրագույն դպրոցում (1991), բիզնեսի կառավարման նոր դպրոցում (1992) և տեխնիկական տնտեսագիտության ու հաշվապահական հաշվառման ազգային ինստիտուտում (1993-1994)։ Ուսումն ավարտելուց հետո 1997 թվականին սկսել է աշխատել որպես հաշվապահ-ստաժեր «DIARRA» ընկերությունում, և 2000 թվականին դարձել է հավաստագրված հաշվապահ։


=== Կարիերա ===
Մուսա Մարայի քաղաքական կարիերան սկսել է 2007 թվականի խորհրդարանական ընտրություններում։ Այնուհետև դարձել է Բամակոյի 4-րդ շրջանի կոմունայի քաղաքապետ։ Ավելի ուշ գլխավորել է 2010 թվականին ստեղծված փոփոխությունների կուսակցությունը, իսկ 2013 թվականին դարձել Է Իբրահիմ Բուբակար Կիթայի մրցակիցը նախագահական ընտրություններում։ Առաջին փուլում Մարույին սատարել Է ընտրողների միայն 1,5 տոկոսը։ Մինչև 2014 թվականի ապրիլը նա զբաղեցրել է քաղաքաշինության և քաղաքային քաղաքականության նախարարի պաշտոնը Ումար Թաթամ Լիի կառավարությունում։


=== Վարչապետի պաշտոն ===
2014 թվականի ապրիլի 5-ին Մալիի նախագահ Իբրահիմ Բուբակար Կիթան հրամանագիր էր ստորագրել վարչապետ Ումար Թաթամի լիազորությունները դադարեցնելու մասին այն բանից հետո, երբ կառավարության հրաժարականի դիմում էր ստացել։ Նույն օրը Մուսա Մարան նշանակվեց նոր վարչապետ։ Մայիսի 16-ին, զինված խմբավորումների հետ Մալիի բանակի ծանր մարտերից հետո, Մարան այցելել է Քիդալ նահանգ։
2015 թվականի հունվարի 8-ին, ընդդիմադիր կուսակցությունների հետ հակամարտությունից և նախագահի կողմից ճնշման արդյունքում, Մուսա Մարան հրաժարական տվեց՝ 8 ամիս մնալով վարչապետի պաշտոնում, որից հետո Իբրահիմ Բուբակար Կիթան նրա պաշտոնում նշանակել է Մոդիբո Քեյթին։


== Անձնական կյանք ==
Ամուսնացած է, ունի երեք երեխա։


== Հետաքրքիր փաստեր ==
Մալիի վարչապետ Մուսա Մարան աշխարհի պետությունների և կառավարությունների ղեկավարների ամենաերիտասարդ ղեկավարներից մեկն էր։
Մուսա Մարան Մալիի ամենաերիտասարդ վարչապետն էր անկախության ողջ ընթացքում։


== Ծանոթագրություններ ==


== Արտաքին հղումներ ==
Մուսա Մարա։ Պաշտոնական կայք
Ուրթուկ

Ուրթուկ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==